C 18) 



Vos clarissimi academiae professores, quos jam licet grato collegarum nomine 

 salutare , benigne excipiatis , oro, me advenam in vestram societatem. Linquenda 

 mihi erat patria , linquendi amici et collegae conjunclissimi , sed nullus dubito , 

 quin vos mihi in aliena terra patriam , vos mihi amicos reddituri sitis , tanta 

 jam humanitate et comitate me advenientem accepistis. Utinam hie vester favor 

 firmus sit et perpetuus, Omues vires intendam , ut eo me reddam dignum , 

 neque, persuasum hoc habeo , melius id perficere possum , quam si academies 

 nostra , quae vobis omnibus maxime cordi est , profuero. Adsitis mihi vestra ope 

 et auxilio, si deficientem , consiliis, si a justa via aberrantem me viderilis, cer- 

 tissimum hoc semper vestrae amicitiae documentum habebo. Mens optima quae- 

 que praesagit , si eadem concordia, qua insignes estis, el junclis viribus provin- 

 ciam nobis demaudatam curabimus. 



Ad vos me converto, juvenes ornatissimi , me excipiatis velim , ut studiorum 

 vestrorum socium et commilitonem. In scientiis illis , quae vilae mese semper 

 deliciae fuerunt eruntque , vos erudiendos grata mente et fausta quaeque omiuatus 

 suscipio. Eandem diligentiam , quam ad hunc diem reliquis disciplinis , et a me 

 tradcndis dicetis vos rogo , semper vobis me amicum , et quantum in me est 3 

 hisce in studiis adjutorem affuturum esse polliceor. 



